Hulk (pemain bal-balan)
Givanildo Vieira de Souza (), racaké dikenal minangka Hulk (), ya iku juru main bal-balan Brasil sing main kanggo FC Zenit Saint Petersburg ing Ruslan, minangka striker utawa pemain sayap.

Sawisé miwiti main profésional bareng EC Vitória lan main telung taun ing J. League Jepang, panjenengané nglanjutaké kanggo main sapropirané mangsa ing Portugal bareng F.C. Porto, menangaké sepuluh gelar utama-kalebu Liga Éropa UEFA 2010-11 lan telu kejuaraan nasional-lan panjenengané dinobataké minangka panyétak gol paling akèh ing liga.

Hulk makili Brasil ing Olimpiade 2012.

Kauripan awal
Hulk lair ing Campina Grande, Paraíba, lan nampa jejuluk saka bapaké, salah sijining panggemar saka serial televisi The Incredible Hulk.

Karier klub

Brasil lan Jepang
Hulk wiwit main kanthi profésional karo Esporte Clube Vitória ing Salvador, Bahia, banjur émigrasi lan disilihaké ing Jepang kanggo main karo Kawasaki Frontale. Sanadyan wés dituku sewulan salanjuté, panjenengané disilihaké ing tim divisi loro Consadole Sapporo, ing kunu panjenengané mainaké kabèh laga mangsa 2006, nyétak 25 gol, kurang siji gol saka panyétak gol paling akèh.

Ing taun 2007 Hulk disilihaké manèh ing tim divisi loro, Tokyo Verdy, ing kunu panjenengané luwih produktif, nyetak 37 gol ing 42 tetandhingan lan dadi panyetak gol paling akèh mangsa iku. Panjenengané bali sedéla ing Kawasaki taun 2008, nanging bali gabung Verdy sawisé mung main ing rong tetandhingan.

Porto

Tanggal 16 Agustus 2008, panjenengané nglakokaké debut kanggo F.C. Porto, minangka pangganti ing tetandhingan sing kalah 2-0 saka Sporting CP ing Piala Super Portugal. Gol kapisane ing liga domestik kacetak nalika Porto éntuk kamenangan kandang 2-0 karo C.F. Os Belenenses tanggal 24 Agustus 2008. Sawisé bola-bali main apik ing Liga Champions UEFA 2008-09, panjenengané kapilih minangka salah sijining juru main saka sepuluh sing paling apik déning UEFA. Ing pungkasan Agustus 2009, panjenengané ndawakake kontrake tekan Juni 2014, kanthi klausul pembelian sing munggah dadi 100 yuta euro.

Gol internasional

Brasil U-23

Prestasi

Klub 
Porto
UEFA Europa League: 2010–11
Primeira Liga: 2008–09, 2010–11, 2011–12
Taça de Portugal: 2008–09, 2009–10, 2010–11
Supertaça Cândido de Oliveira: 2009, 2010, 2011
Piala Super UEFA: Runner-up 2011

Nagara 
Olimpiade Mangsa Panas: Medali pérak  Olimpiade Mangsa Panas 2012

Rujukan

Pranala njaba 

SambaFoot profile 
Stats and profile at Zerozero 
Stats at ForaDeJogo
PortuGOAL profile 

Pamain bal-balan Brasil
Pemain FC Porto
Pamain Bèker Donya FIFA 2014